 Ugu horayn Eng Maxamed Xaashi oo ka hadlaya xildhibaanada golaha guurtida iyo mudo kordhinta ay hadyo jeer sameeyaaan ayaa waxa uu yidhi Dadka xilka loo dhiibay ee kitaabka gacanta saaray ee goor walba jabinaya sharcigii lagu heshiiyey waa mid subxaana leh, Xaaji Cabdi iyo Saleebaana shaqo kale may qaban intii dalka lagu soo noqday waa mudo kordhin waxa ay goor walba ka shaqeeyaan, mudo kordhintu waxay ku timaadaa marka duruufo yimaadaan tan maantana way taagan tahay laakiin intii hore oo dhan mid qudhi may taagnayn oo xaaladihii lagu samayn lahaa mudo kordhinta may jirin, tan maanta qudheeda hadii la kordhiyo mudadii maxay soo kordhinaysaa, Guurtidu iyagaa ku baabaday mudo kordhintan ay sameeyaan, 82-kii ay ahaayeen barigii la magacaabay 11 ayaa ka jooga 5 ayaa caafimaad qabta intii kalana meesha way ka baxeen, kitaabkan ay gacanta saarayaan ee ay goor walba beenta ka sheegayaana waa mid subxaana leh, xilkuna waa amaano loo dhiibtay amaanadu waa in siday tahay loo isticmaalo waxan ay iyagu ku war wareegaana maaha wax meesha yaala, Siilaanyo mar hore ayaa loo kordhiyey hadana hala kordhiyo mudo kale waxay ila tahay inay mid aad u khaldan tahay, markaa nimankan guurtidu qaar xishoonaya maaha niman dalka dan ka lehna maaha waxaas ay iyagu qaadanayaan ayuunbay danaynayaan. 